MaGic Baits - Naweek van 3 Maart 2012 deur Kenny Hills
Naweek van 3 Maart 2012 deur Kenny Hills
Ek het verlede week so gejaagde week gehad dat visvang nie eers eintlik in die agterkop was nie. Vrydag oggend krap die visvanggogga my breintjie deurmekaar en ek pak met Teressa se hulp. Ons het nuwe klubwaters by Vaaldam gekry. Oppad soontoe ry ek deur die veld op ‘n ou paadjie en die volgende oomblik rol ek amper die Jeep. Groot reuse gate in die paadjie. Die klubgronde se water is skoon, sandgronde en baie diep op plekke en dit is absoluut pragtig. Op die plek waar ek gesit het 20 m vêr 6 m diep. Op so 110 m is dit 13 m diep. Op 150 18 m diep. Ek het so 100 m gehengel en by myself gedink met die diep water gaan ons sukkel.